Ο **Ντούντου Τζορτζέσκου** (ρουμανικά: *Dudu Georgescu*, γεννήθηκε 1 Σεπτεμβρίου 1950) είναι Ρουμάνος πρώην ποδοσφαιριστής, ο οποίος αγωνιζόταν ως κεντρικός επιθετικός και προπονητής ποδοσφαίρου. Είναι ο πρώτος σκόρερ όλων των εποχών στο Πρωτάθλημα Ρουμανίας.

Σταδιοδρομία ως ποδοσφαιριστής
------------------------------

### Σε συλλόγους

Γεννήθηκε στο Βουκουρέστι την 1η Σεπτεμβρίου 1950. Ξεκίνησε τη σταδιοδρομία του στην ΦΚ Προγκρέσουλ Βουκουρεστίου, κάνοντας το ντεμπούτο του στο Πρωτάθλημα Ρουμανίας στη νίκη με 3–0 με αντίπαλο τη Ουνιβερσιτάτεα Κραϊόβα, όπου έπαιξε ως κεντρικός αμυντικός. Αφού έπαιξε για τρία χρόνια με την Προγκρέσουλ Βουκουρεστίου στις δύο πρώτες κατηγορίες πρωταθλήματος, πήγε για λίγο στην ΚΣΜ Ρέσιτσα, όπου σημείωσε 7 γκολ σε 12 αγώνες της Πρώτης Κατηγορίας, συμπεριλαμβανομένων δύο γκολ στη νίκη με 4–1 εναντίον της ΦΚ Ντινάμο Βουκουρεστίου, τα οποία έπεισαν τους «Κόκκινους Σκύλους» να τον αποκτήσουν με μεταγραφή. Η περίοδος του στην Ντινάμο Βουκουρεστίου περιελάμβανε 10 σεζόν, στις οποίες κέρδισε τέσσερα πρωταθλήματα και ένα κύπελλο. Ο Τζορτζέσκου έκανε επίσης αξιοσημείωτες ατομικές εμφανίσεις καθώς ήταν τέσσερις συνεχόμενες φορές από το 1975 έως το 1978 ο πρώτος σκόρερ του Πρωταθλήματος Ρουμανίας, κερδίζοντας επίσης το Ευρωπαϊκό Χρυσό Παπούτσι το 1975 (33 γκολ) και το 1977 (47 γκολ) για τον πρώτο σκόρερ της Ευρώπης. Η επίδοση των 47 τερμάτων ήταν ρεκόρ στην ιστορία του θεσμού για 35 χρόνια. Επίσης, με την επίδοση αυτή ήταν και πρώτος σκόρερ των πρωταθλημάτων στον κόσμο για εκείνη τη χρονιά. Κέρδισε το βραβείο του Ρουμάνου Ποδοσφαιριστή της Χρονιάς το 1976 και προτάθηκε τρεις φορές για τη Χρυσή Μπάλα.

Με 207 γκολ σε 260 αγώνες του Πρωταθλήματος Ρουμανίας, ο Τζορτζέσκου είναι ο κορυφαίος σκόρερ όλων των εποχών της Ντινάμο Βουκουρεστίου, με την οποία έπαιξε επίσης 23 αγώνες και σημείωσε 17 γκολ σε ευρωπαϊκές διοργανώσεις. Μετά την περίοδο που πέρασε στη Ντινάμο Βουκουρεστίου, ο Τζορτζέσκου συνέχισε να αγωνίζεται για τις ΦΚΜ Μπακάου, Γκλόρια Μπουζάου και Φλακαρά Μορένι, δημιουργώντας ρεκόρ με 252 γκολ που σημειώθηκαν σε 371 αγώνες για την πρώτη κατηγορία του πρωταθλήματος Ρουμανίας. Ολοκλήρωσε την καριέρα του το 1988, αφού έπαιξε δύο σεζόν στην τρίτη κατηγορία.

### Εθνική ομάδα

Ο Τζορτζέσκου αγωνίστηκε σε 40 αγώνες και σημείωσε 21 γκολ για την Εθνική Ρουμανίας, κάνοντας το ντεμπούτο του στις 14 Σεπτεμβρίου 1973, στη μεγαλύτερη νίκη όλων των εποχών της Ρουμανίας, με 9–0 με αντίπαλο τη Φινλανδία, στην οποία σκόραρε ένα γκολ, για τα προκριματικά του Παγκοσμίου Κυπέλλου του 1974. Σκόραρε τέσσερα γκολ σε αγώνες αγώνες στα προκριματικά του Ευρωπαϊκού Πρωταθλήματος του 1976, έκανε τρεις εμφανίσεις στις οποίες σημείωσε δύο γκολ στο Βαλκανικό Κύπελλο 1977–80, συμμετείχε σε τέσσερα παιχνίδια και πέτυχε δύο γκολ στα προκριματικά του Παγκοσμίου Κυπέλλου του 1978, είχε δύο συμμετοχές και ισάριθμα γκολ, στο 2–2 εναντίον της Ισπανίας, στα προκριματικά του Ευρωπαϊκού Πρωταθλήματος του 1980 και έκανε μία εμφάνιση σε καθένα από τα προκριματικά του Παγκοσμίου Κυπέλλου του 1982 του Ευρωπαϊκού Πρωταθλήματος του 1984. Το τελευταίο παιχνίδι του Τζορτζέσκου για την εθνική ομάδα ήταν ένα φιλικό εναντίον της Κίνας που έληξε με νίκη των Ρουμάνων με 1–0.

Μετά την αποχώρησή του από την ενεργό ακολούθησε καριέρα προπονητή σε μικρές ομάδες της Ρουμανίας μέχρι το 2001 χωρίς αξιοσημείωτη επιτυχία.

Τίτλοι και διακρίσεις
---------------------

### Συλλογικές

**Προγκρέσουλ Βουκουρεστίου**

* 2η Κατηγορία Ρουμανίας: 1969–70

**Ντινάμο Βουκουρεστίου**

* Πρωτάθλημα Ρουμανίας: 1974–75, 1976–77, 1981–82, 1982–83
* Κύπελλο Ρουμανίας: 1981–82

### Ατομικές

* Πρώτος σκόρερ του Πρωταθλήματος Ρουμανίας: 1974–75, 1975–76, 1976–77, 1977–78
* Ευρωπαϊκό Χρυσό Παπούτσι: 1974–75, 1976–77
* Χρυσή Μπάλα: 1975 (10η θέση), 1976 (15η θέση), 1977 (9η θέση)
* Ρουμάνος Ποδοσφαιριστής της Χρονιάς: 1976
* Κορυφαίος σκόρερ της Ντινάμο Βουκουρεστίου στο Πρωτάθλημα Ρουμανίας: 207 γκολ
* Πρώτος σκόρερ πρωταθλήματος πρώτης κατηγορίας Ρουμανίας: 252 γκολ

Παραπομπές
----------

1. 1 2 3 4 5 6 7 8 9 10 11 12  (Αγγλικά) (Ρουμανικά) Ντούντου Τζορτζέσκου στο RomanianSoccer.ro και στο StatisticsFootball.com
2. 1 2 3 4 5 6  «Interviu ProSport cu Dudu Georgescu. "Forever young", la 70 de ani: "Mi-e dor de tinereţe. Să mai calc prin Ştefan cel Mare… Mi se furnică pielea"» (στα Ρουμανικά). Prosport.ro. 1 Σεπτεμβρίου 2020. Αρχειοθετήθηκε από το πρωτότυπο στις 10 Νοεμβρίου 2021. Ανακτήθηκε στις 10 Νοεμβρίου 2021.
3. 1 2 3 4 5  «Dudu Georgescu, singurul fotbalist român cu două Ghete de Aur! Golgheterul all-time din Liga 1 Betano» (στα Ρουμανικά). Fanatik.ro. 7 Σεπτεμβρίου 2018. Ανακτήθηκε στις 10 Νοεμβρίου 2021.
4. 1 2 3  «Legendele fotbalului: Golgheterul încălţat în "Ghete de aur"» (στα Ρουμανικά). Adevarul.ro. 5 Αυγούστου 2011. Ανακτήθηκε στις 10 Νοεμβρίου 2021.
5. 1 2  «Golden Boot ("Soulier d'Or") Awards». Rec.Sport.Soccer Statistics Foundation. Ανακτήθηκε στις 24 Ιουνίου 2013.
6. ↑  «Το χρυσό παπούτσι στον Μέσι». Ανακτήθηκε στις 30 Μαρτίου 2022.
7. ↑  «World League Topscorers 1889-2005». Ανακτήθηκε στις 9 Οκτωβρίου 2022.
8. 1 2  Pierrend, José Luis (1 Φεβρουαρίου 2006). «European Footballer of the Year ("Ballon d'Or") 1975». RSSSF. Ανακτήθηκε στις 15 Δεκεμβρίου 2020.
9. 1 2  Pierrend, José Luis (1 Φεβρουαρίου 2006). «European Footballer of the Year ("Ballon d'Or") 1976». RSSSF. Ανακτήθηκε στις 15 Δεκεμβρίου 2020.
10. 1 2  Pierrend, José Luis (1 Φεβρουαρίου 2006). «European Footballer of the Year ("Ballon d'Or") 1977». RSSSF. Ανακτήθηκε στις 15 Δεκεμβρίου 2020.
11. 1 2  «Dumitru Macri, primul fotbalist român nominalizat la Balonul de Aur! Gică Hagi, aproape de succes în 1994» (στα Ρουμανικά). Fanatik.ro. 30 Νοεμβρίου 2018. Ανακτήθηκε στις 15 Δεκεμβρίου 2020.
12. ↑  «Romania 9-0 Finland». European Football. Ανακτήθηκε στις 10 Νοεμβρίου 2021.
13. ↑  «Sandu și ceilalți "eroi" din 1973, despre culisele victoriei istorice cu 9-0 cu Finlanda» (στα Ρουμανικά). Digisport.ro. 8 Οκτωβρίου 2015. Ανακτήθηκε στις 10 Νοεμβρίου 2021.

Εξωτερικοί σύνδεσμοι
--------------------

* Ντούντου Τζορτζέσκου στην ιστοσελίδα National-Football-Teams.com
* (Αγγλικά) Ντούντου Τζορτζέσκου στο WorldFootball.net
* Romanian Soccer - Dudu GEORGESCU

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ρουμανία
 |

 |